
Comisia pentru buget, finanţe şi bănci

Bucureşti 08.05.2002       

Nr. 22/245

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Acordului între Guvernul României şi Guvernul Confederaţiei Elveţiene, semnat la Bucureşti, la 14 decembrie 2001, pentru modificarea Acordului între Guvernul României şi Guvernul Confederaţiei Elveţiene privind acordarea asistenţei financiare, semnat la Bucureşti, la 26 noiembrie 1992, cu care comisia noastră a fost sesizată în fond cu adresa Biroului Permanent nr.211 din 25 aprilie 2002.

PREŞEDINTE,

Prof. dr. Florin Georgescu



Parlamentul  României

[image: image2.png]FOMANIA




Comisia pentru buget, finanţe şi bănci

RAPORT

asupra proiectului de Lege pentru ratificarea Acordului între Guvernul României şi Guvernul Confederaţiei Elveţiene, semnat la Bucureşti, la 14 decembrie 2001, pentru modificarea Acordului între Guvernul României şi Guvernul Confederaţiei Elveţiene privind acordarea asistenţei financiare, semnat la Bucureşti, la 26 noiembrie 1992

Cu adresa nr.211 din 25 aprilie 2002, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Acordului între Guvernul României şi Guvernul Confederaţiei Elveţiene, semnat la Bucureşti, la 14 decembrie 2001, pentru modificarea Acordului între Guvernul României şi Guvernul Confederaţiei Elveţiene privind acordarea asistenţei financiare, semnat la Bucureşti, la 26 noiembrie 1992.

La întocmirea proiectului de Lege s-a avut în vedere avizul Consiliului Legislativ.


La lucrările comisiei au participat toţi membri  comisiei.

In urma examinării proiectului de Lege pentru ratificarea Acordului între Guvernul României şi Guvernul Confederaţiei Elveţiene, semnat la Bucureşti, la 14 decembrie 2001, pentru modificarea Acordului între Guvernul României şi Guvernul Confederaţiei Elveţiene privind acordarea asistenţei financiare, semnat la Bucureşti, la 26 noiembrie 1992, în şedinţa din 8 mai 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, în forma adoptată de Senat.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort, doamna, Ghiţă Carmen, doamna Tudor Aurelia – Ministerul Finanţelor Publice, doamna  Vasilescu Liliana – Fondul Român de Dezvoltare Socială, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 18 aprilie 2002.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu



Experţi parlamentari:

Onete Alexandru

Măţan Ofelia

